CELEX: 32004D0108
Language: bg
Date: 2004-01-28 00:00:00
Title: Решение на Комисията от 28 януари 2004 година за изменение на приложение В към Директива 92/51/ЕИО на Съвета относно втора обща система за признаване на професионално образование и обучение за допълнение на Директива 89/48/ЕИО (нотифицирано под номер С(2003) 5381)Текст от значение за ЕИП.

Важна правна забележка

|

32004D0108

Официален вестник n° L 032 , 05/02/2004 стр. 0015 - 0016 специално чешко издание глава 05 том 05 стр. 7  - 9 специално испанско издание глава 05 том 05 стр. 7  - 9 специално унгарско издание глава 05 том 05 стр. 7  - 9 специално литвийско издание глава 05 том 05 стр. 7  - 9 LV.ES глава 05 том 05 стр. 7  - 9 MT.ES глава 05 том 05 стр. 7  - 9 PL.ES глава 05 том 05 стр. 7  - 9 SK.ES глава 05 том 05 стр. 7  - 9 специално словенско издание глава 05 том 05 стр. 7  - 9

		20040128Решение на Комисиятаот 28 януари 2004 годиназа изменение на приложение В към Директива 92/51/ЕИО на Съвета относно втора обща система за признаване на професионално образование и обучение за допълнение на Директива 89/48/ЕИО(нотифицирано под номер С(2003) 5381)(текст от значение за ЕИП)(2004/108/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 92/51/ЕИО на Съвета от 18 юни 1992 г. относно втора обща система за признаване на професионално образование и обучение за допълнение на Директива 89/48/ЕИО [1] и по-специално член 15 от нея,като взе предвид представените искания от Германия, Италия, Австрия и Обединеното кралство,като има предвид, че:(1) Германия, Италия, Австрия и Обединеното кралство са представили мотивирани искания за изменение и допълнение на приложение В към Директива 92/51/ЕИО.(2) Германия е поискала професионалното название "трудов терапевт" ("Beschäftigungs- und Arbeitstherapeut") да се допълни с названието "ерготерапевт" ("Ergotherapeut"). С измененията в Закона за трудовата терапия (Beschäftigungs- und Arbeitstherapeutengesetz) от 25 май 1976 г., в редакцията му от 8 март 1994 г., в сила от 1 януари 1999 г., се въвежда професионалното название "ерготерапевт" ("Ergotherapeut"), което се използва наравно с преди това съществувалото название.(3) Италия е поискала да се премахне позоваването на названието "педикюрист" ("podologo"), тъй като с министерско постановление (Decreto ministeriale) № 666 от 14 септември 1994 г. се определя професионалната квалификация на педикюриста и се предвижда съответната университетска диплома, изискваща тригодишно обучение, да съставлява задължителното обучение за тази професия. След влизането в сила на това постановление професията на педикюриста попада в приложното поле на Директива 89/48/ЕИО на Съвета от 21 декември 1988 г. относно обща система за признаване на дипломи за висше образование, които се издават след завършване на професионално образование и обучение с най-малко тригодишна продължителност на обучението [2].(4) Австрия е поискала добавянето на две нови професии в областта на счетоводството: "търговски счетоводител" ("Gewerblicher Buchhalter") съгласно Закона за търговията, занаятчийството и промишлеността от 1994 г. (Gewerbeordnung 1994) и "независим счетоводител" ("Selbständiger Buchhalter") съгласно Закона за професиите в областта на публичното счетоводство от 1999 г. (Bundesgesetz über die Wirtschaftstreuhandberufe 1999). Представени са съответните учебни планове. Предвид степента на специализация и отговорността, която носят притежателите на тази квалификация, тя следва да се счита за съпоставима с квалификация, за която се издава диплома.(5) Предвид обновяването на Закона за професиите от 1997 г., BGBl. I № 63/1997 (Gewerbeordnungsnovelle 1997, BGBl. I № 63/1997) Австрия е поискала заличаване от приложение В на дейността на рекламните агенти ("Werbeagentur"), тъй като тази дейност вече не е регулирана.(6) Обединеното кралство е поискало да се добави професията "регистриран ветеринарен болногледач" ("listed veterinary nurse") като национална професионална квалификация (NVQ) равнище 3 в Обединеното кралство вследствие на промените в изискванията за обучение за тази професия в Обединеното кралство. Кралският колеж за ветеринарни лекари (The Royal College of Veterinary Surgeons) е акредитиран от Отдела за квалификации и учебни програми (Qualifications and Curriculum Authority (QCA)) като компетентен орган за издаването на дипломи за тази професия. Приложение В към Директива 92/51/ЕИО вече включва NVQ квалификации на това равнище.(7) Поради това следва да се внесат съответните изменения в Директива 92/51/ЕИО.(8) Предвидените в настоящото решение мерки са в съответствие със становището на Kомитета, създаден съгласно член 15 от Директива 92/51/ЕИО,ПРИЕ НАСТОЯЩОТО РЕШЕНИЕ:Член 1Приложение В към Директива 92/51/ЕИО се изменя в съответствие с приложението към настоящото решение.Член 2Адресати на настоящото решение са държавите-членки.Съставено в Брюксел на 28 януари 2004 година.За КомисиятаFrederik BolkesteinЧлен на Комисията[1] ОВ L 209, 24.7.1992 г., стр. 25. Директива, последно изменена с Регламент (ЕО) № 1882/2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 19, 24.1.1989 г., стр. 16. Директива, изменена с Директива 2001/19/ЕО на Европейския парламент и на Съвета (ОВ L 206, 31.7.2001 г., стр. 1).--------------------------------------------------20040128ПРИЛОЖЕНИЕПриложение В към Директива 92/51/ЕИО се изменя, както следва:1. В точка 1 "Курсове на обучение по парамедицинска и социално-педагогическа дейност", текстът се изменя, както следва:а) в подточка "в Германия", тирето "— трудов терапевт ("Beschäftigungs- und Arbeitstherapeut")" се заменя с "— трудов терапевт/ерготерапевт ("Beschäftigungs- und Arbeitstherapeut/ Ergotherapeut")";б) в подточка "в Италия", тирето "— педикюрист ("podologo")" се заличава.2. В точка 4 "Технически сектор", текстът в подточка "в Австрия" се изменя, както следва:а) добавят се следните тирета:(i) "— търговски счетоводител ("Gewerblicher Buchhalter") съгласно Закона за търговията, занаятчийството и промишлеността от 1994 г. (Gewerbeordnung 1994),"(ii) "— независим счетоводител ("Selbständiger Buchhalter") съгласно Закона за професиите в областта на публичното счетоводство от 1999 г. (Bundesgesetz über die Wirtschaftstreuhandberufe 1999)."б) тирето "— рекламен агент ("Werbeagentur")" се заличава.3. В точка 5 "Курсове в Обединеното кралство, акредитирани като национални професионални квалификации (National Vocational Qualifications) или шотландски професионални квалификации (Scottish Vocational Qualifications)", в текста в подточка "Обучение за" се добавя следното тире:- "— регистриран ветеринарен болногледач ("listed veterinary nurse")".--------------------------------------------------